O‘zbekiston shifokorlar termasi Morell Cup yarim finali yo‘lida Buyuk Britaniya bilan o‘ynaydi

Futbol bo‘yicha shifokorlar o‘rtasidagi Jahon chempionatining chorak finaliga qadar yetib kelgan O‘zbekiston termasi Buyuk Britaniyaga raqib bo‘ldi.

Avstriya mezbonligida o‘tayotgan va Morell Cup nomini olgan musobaqaning guruh bosqichini o‘zbekistonlik doktorlar 1-o‘rinda yakunlashga muvaffaq bo‘lgandi. Ular ilk turda AQSh shifokorlarini 4:1 hisobida taslim qilgan bo‘lsa, keyinroq mezbon Avstriya bilan 0:0 hisobida durang o‘ynagandi. So‘nggi turda esa Braziliyadan kelgan shifokorlar jamoasi taslim qilindi — 2:0.
Buyuk Britaniya termasi “E” guruhida Rossiya, Argentina va Avstraliya bilan o‘ynab, uni peshqadam sifatida yakunladi. Rossiyaga qarshi uchrashuv 0:0 hisobida yakuniga yetdi. Keyinroq Avstraliya 3:0, Argentina 2:0 hisobida mag‘lub etildi.
Chorak final bellashuvlari ertaga — 13-iyul kuni bo‘lib o‘tadi.
Morell Cup
 1/4 final
 13-iyul, payshanba
O‘zbekiston — Buyuk Britaniya
Chexiya — Vengriya
Shvetsiya — Kolumbiya
Kataloniya — Ukraina